4/2009 PSYYKIKKO HELSINGISSÄ MENTALISTI TAMPEREELLA MENTALISTI. TV-sarjassa - PDF\n4/2009 PSYYKIKKO HELSINGISSÄ MENTALISTI TAMPEREELLA MENTALISTI. TV-sarjassa\nDownload "4/2009 PSYYKIKKO HELSINGISSÄ MENTALISTI TAMPEREELLA MENTALISTI. TV-sarjassa"\n1 4/2009 PSYYKIKKO HELSINGISSÄ MENTALISTI TAMPEREELLA MENTALISTI TV-sarjassa\n2 SISÄLTÖ 4 RISTO K JÄRVINEN: Enqvist Puolimatkalle: Antakaa tieteen mennä menojaan! 11 ADA: Skepponen 12 RISTO K. JÄRVINEN: Psyykikko testissä 14 PERTTI LAINE: Puheenjohtajan palsta 15 RISTO K. JÄRVINEN: Rauni-Leena Luukkanen-Kilde: Still going wrong Julkaisija: #83 16 RISTO K. JÄRVINEN: Patrick Jane maailman suosituin skeptikko PL Helsinki Päätoimittaja: Risto K. Järvinen Toimitus: Närhitie Vantaa Toimitusneuvosto: Jukka Häkkinen, Juha Merikoski, Markku Myllykangas, Jussi K. Niemelä. Taitto: Tampereen seudun Työllistämisyhdistys Etappi ry Mediapaja Kaikki tässä lehdessä julkaistut kirjoitukset ovat kirjoittajien omia mielipiteitä, eivätkä välttämättä edusta toimituksen, Skepsiksen tai ECSO:n virallista kantaa. (ECSO = European Council of Skeptical Organisations. Skepsis ry on ECSO:n jäsen.) Painopaikka: Meripaino ISSN JOSE AHONEN: Mentalisti Pete Poskiparta: Tieto yliluonnollisista kyvyistäni on vahvasti liioiteltu Skeptikko 20 v. sitten JOSE AHONEN: Näin teet paranormaalin ilmiön Ihme juttuja JUHA LEINIVAARA: Tämä parodia voi pelastaa henkesi JUHO RITOLA: Kriittisen ajattelun perusteita SAARA JÄRVINEN: KIRJAT: Yliluonnollisen viihdyttävää Summary SEURAAVA SKEPTIKKO ILMESTYY JOULUKUUSSA. LEHTEEN TARKOITETTU MATERIAALI TULEE OLLA TOIMITUKSESSA JOULUKUUN 13. PÄIVÄÄN MENNESSÄ. KANSI JA TÄMÄN SIVUN KUVA: TV-SARJA MENTALISTIN HAHMO PATRICK JANE ON TÄLLÄ HETKELLÄ MAAILMAN SUOSITUIN SKEPTIKKO. KUVAT: MTV3\n3 Yli 20 vuotta kysymyksiä Minä tunnustan. Minulla on hämärä menneisyys. Ei, minusta ei ole otettu eroottisia kuvia nuoruudessani. Minä en ole kuvannut kissantappovideota. Minä en ole saanut ilmaiseksi metriäkään tuppeensahattua lautaa. Ei, skeptikkona ja Skeptikko-lehden päätoimittajana olen tehnyt jotakin paljon vakavampaa. Olen uskonut paranormaaleihin ilmiöihin. Olen yrittänyt lukea ajatuksia, liikuttaa mielen voimalla tulitikkuaskia, irtautua ruumiistani. Olen uskonut Jumalaan. Ja Jeesukseen. Ja jopa Pyhään Henkeen. Olen pyrkinyt lähetystöihin. Olen itkenyt kirkkohautajaisissa. Olen kaatunut alttarilla Seppo Juntusen ja Pirkko Jalovaaran käsittelyssä. Olen saanut vastauksen rukoukseeni: viiden vuoden yrittämisen jälkeen minusta tuli onnellinen isä. Olen harjoittanut transsendenttista meditaatiota. Olen seissyt initiaatiotilaisuudessa kielo kädessäni hindulaisen vihkiveden pirskallehdessa päälleni. Olen herkistynyt niin, että olen lopettanut tupakoinnin, viinanjuonnin ja lihansyönnin. Olen alkanut tietää asioita etukäteen. Olen ollut buddhalainen. Olen tavoitellut valaistumista vakavissani. Olen opiskellut japanin kieltä tarkoituksenani liittyä zen-luostariin. Olen alleviivannut Jari Sarasvuon kirjaa Sisäinen sankari. Minä puolustaudun. En enää usko paranormaaleihin ilmiöihin, koska minkäänlaista näyttöä niiden olemassaolosta ei vieläkään ole. Kyseessä oli valitettava nuoruuden hairahdus. En enää usko Jumalaan, vaan suggestioon ja valikoivaan muistiin. Minä halusin uskoa, koska tarvitsin häneltä jotakin. Lapsi on nyt 12-vuotias ja opiskelee koulussa uskontoa, koska se on tärkeä osa kulttuuriamme. Uskoni oli korkeintaan hätävarjelun liioittelua. En koskaan uskonut transsendenttiseen meditaatioon liittyvään salahindulaisuuteen ja Maharishi-potaskaan. Rentoutuskeinona mietiskely toimii. Minua ei haittaa, että mantrani liittyy Shiva-jumalaan, koska en jumaliin usko. Edelleenkin tiedän asioita ennalta, mutta nyt muistan myös väärät arvaukset. Rikesakko riittää mielestäni rangaistukseksi. En enää usko buddhalaisuuteen. Haluan elää, en valaistua istua lootusasennossa typerä hymy naamallani kaksitoista tuntia päivässä henki asetonilta haisten. Vetoan syyntakeettomuuteen. Tunnustan kaikki syntini, jottei kenenkään tarvitse kaivella menneisyyttäni esiin ja paljastaa hämäriä taustojani keskustelupalstoilla. Kenenkään ei tarvitse pohtia todellisia vaikuttimiani skeptikkkona ja lehden tekijänä, tulkita lauseitani ja synnyttää salaliittoteorioita. Tällaista nimittäin tapahtuu. Mutta miksi ei koskaan niille, jotka ovat hurahtaneet rajatietoon? Skeptikko muuttuu ihmisenä, mutta hörhö pysyy aina hörhönä. Miksi emme koskaan saa lukea seuraavanlaisia paljastuksia? Juhan af Grannin synkkä nuoruus polki viljakuvioita humalapäissään pellolle. Astrologi Seppo Tanhuan karmea menneisyys opiskeli yliopistossa vakavissaan astronomiaa. Homeopaattilääkäri Liisa Sulkakoski jäi rysän päältä kiinni söi aspiriinia päänsärkyyn. RISTO K. JÄRVINEN SKEPTIKKO 4/2009 3\n4 Enqvist Puolimatkalle: Antakaa TIETEEN mennä menojaan! Päästäkää jo irti, antakaa tieteen mennä menojaan! Sen askellus, löydökset, teoriat olivatpa ne millaisia tahansa, kuinka vaikeasti ymmärrettäviä tahansa tai miten intuition tai Raamatun vastaisia tahansa eivät sinänsä uskoa tahraa, Kari Enqvist esitti Tapio Puolimatkalle ja hänen kannattajilleen. 4 SKEPTIKKO 4/2009\n5 Suomen evankelisluterilainen Opiskelija- ja koululaislähetys OPKO ry järjesti lokakuussa Helsingin yliopiston Porthaniassa tilaisuuden, jossa professorit Kari Enqvist ja Tapio Puolimatka keskustelivat aiheesta johtaako tiede ateismiin. Enqvist, Skepsiksen tieteellisen neuvottelukunnan jäsen, osoitti että kreationistien tilaisuuksiin kannattaa osallistua siitä uhasta huolimatta, että he voivat jälkeenpäin mainostaa yliopistolla pidettyä luentoaan, jossa puhumassa oli Tieto-Finlandian voittanut kosmologian professori. Haaste kannattaa ottaa vastaan, jos on verbaalisesti, tiedollisesti ja älyllisesti huippuluokkaa. Kari Enqvist on. Skepsiksen huuhaapalkinnon viime vuonna saanut kasvatustieteen professori Puolimatka ei saanut lokakuun tapahtumasta sulkia hattuunsa, sillä Enqvist pesi hänet keskustelussa kuusi-nolla. Enqvist kritisoi alustuksessaan tilaisuuden otsikkoa. - Johtaako tiede ateismiin? Kysymys on sellainen, jonka vain uskonnollinen fundamentalisti voi esittää. Kysymys on mieletön ja kertoo, ettei sen esittäjä ymmärrä, mitä tiede oikeasti on. - Tiede ei ole kaiken tietomme summa. Tiede on metodi, tapa saada tietoa. Siihen ei liity mitään mystistä. Se on arkiajattelua ja tavallista havainnointia, mutta äärimmilleen hiottuna. Välttääkseen arkipuheen epäselvyyksiä ja monimielisyyksiä tiede pyrkii käyttämään matematiikkaa, joka on aina yksikäsitteistä. Kun sanotaan, että 1+1=2, ei tulkinnoille jää sijaa. Sanat sen sijaan viettelevät ja johtavat harhaan, kuten Puolimatkan puheissa on kuultu. - Tiede ei luota pelkästään silmiin ja korviin. Havaintotarkkuuden lisäämiseksi ja virheiden välttämiseksi tieteessä käytetään apuna erilaisia laitteita, koska ihmisaistit pettävät helposti. Ihmismieli on oikukas ja helposti johdateltavissa. - Jo varhaiset tähtitieteilijät mittailivat tähtien sijaintia kulmalevyllä ja siihen liitetyllä tähtäinsauvalla. Galileo Galilei otti avuksi teleskoopin. Virhelähteiden eliminoimiseksi havaintoja pyritään tietysti tekemään täysin kontrolloiduissa olosuhteissa, jos se on mahdollista, ja toistamaan jopa miljardeja kertoja, kuten esimerkiksi Euroopan hiukkasfysiikan tutkimuskeskuksen Cernin LHC-kiihdyttimes - sä. - Näin me teemme, koska käytäntö on osoittanut, että kyseessä on ylivoimaisesti paras ja varmin tapa saada tietoa. Kännykät ja kuulennot, käsitys aineen olemuksesta ja vaikkapa sähkö ovat asioita, joissa sisäisellä ilmoituksella, syvällä vakaumuksella tai abstraktilla filosofoinnilla ei ole osaa eikä arpaa. Tiede on varmin tapa saada tietoa Finnifilosofiaa Mitään loogista pakkoa empiirisen tieteen ylivertaisuuteen ei Enqvistin mukaan ole, mutta käytäntö, joka on armoton ja lahjomaton tuomari, on vuosisatojen kuluessa vain kaivertanut tieteen voittoisuuden viestin vastahakoisen ihmiskunnan tajuntaan. - Tiede ei siis ole sama asia kuin tieto. Se käy ilmi arkipuheestamme. Sanomme, että tiedettä tehdään. Me tiedemiehet teemme tiedettä, emme tietoa. Tiede on tekemisen väline, eikä se sellaisena ole deistinen tai teistinen sen paremmin kuin ateistinenkaan. Tiede on uskonnotonta. Se on metodi, joka ei piittaa Jumalan olemassaolosta. - Tämä ei johdu siitä, että tiede jotenkin pyrkisi väistämään uskonnollisia kysymyksiä. Tieteen objekteilla ei ole mitään rajoitusta. Sen kohteena on kaikki, mikä on olemassa, kaikki julkinen tieto, minkä hiottu arkijärki voi saavuttaa. Mikään ei ole sille vierasta, eikä mikään ole sille pyhää. SKEPTIKKO 4/2009 5\n6 Enqvist totesi Puolimatkan esittävän argumentteja fysikalismia vastaan. Sinun ei kuitenkaan tarvitse kuin kertoa, mikä on se evidenssi, joka kumoaa uskonnollisen uskosi. Jos sitä ei ole, uskosi ei voi perustua evidenssiin, vaan se on pelkkä tuntemus. Puolimatka ei tähän osannut vastata. - Uskonto kuitenkin rajaa itse itsensä tieteen ulkopuolelle. Minullekin on monta kertaa julistettu, että tiede ei voi todistaa, ettei Jumalaa ole olemassa. Tämä ei ole syvällinen oivallus. Siinä huomio kiinnittyy lähinnä voitonriemuun ja helpotukseen, jolla nämä sanat lausutaan. Se on sukua herätykselle, jonka jokainen teini-ikäinen joskus kokee havahtuessaan huomaamaan, että kaikki voikin olla harhaa. Kutsuisin sitä finnifilosofiaksi. - Silloin unohdetaan, että on ääretön määrä asioita, joiden olemattomuutta tiede ei voi todistaa, eikä pyri todistamaan. Tiede ei voi todistaa, ettei tietokoneen näppäimistöönkin ilmaantunut Qwerty ole olemassa. Itse voin uskoa vakaasti, että Qwerty on olemassa, vaikka kysyttäessä en osaa kertoa, millainen olento se on. Voin ehkä sanoa, että Qwerty on suuri tai saa aikaan monia asioita. Voin vaatia, että tiedemiehet ottavat Qwertyn huomioon kaikissa toimissaan ja lähtevät siitä oletuksesta, että Qwerty on olemassa. - Mutta käytännön tieteessä, sen lattiatasolla, mitä minä edustan, minne puolivillaisen fi losofoinnin kaiku ei enää kanna, me emme Qwertystä piittaa, ellei joku osaa sanoa, mitkä havaintoseikat voivat osoittaa, ettei Qwertyä ole olemassa. Vetoaminen uskonnolliseen kokemukseen on merkityksetöntä Enqvist kertoi, että kukaan ei osaa sanoa, mitkä havaintoseikat voivat osoittaa, ettei Jumalaa ole olemassa. - Kaikki filosofiset nokkeluudet, vakuuttelu, kaikki vihjailu ja todennäköisyyksiin vetoaminen on tieteen kannalta yhdentekevää, jollette osaa kertoa, mitkä havaintoseikat osoittavat, ettei Jumalaa ole olemassa. - Vetoaminen uskonnolliseen kokemukseen ja fi nnifi losofointi erityisestä jumaluusais tista on tyystin merkityksetöntä. Mitkä ovat ne 6 SKEPTIKKO 4/2009\n7 kokeet tai havainnot, jotka tulevat sukupolvet voivat suorittaa; jotka osoittaisivat, ettei Jumalaa ole olemassa? Jos vastaus on, että sellaisia kokeita tai havaintoja ei ole, jos tyydytään julistamaan, ettei tiede voi todistaa, ettei Jumalaa ole, silloin Jumalaa ei tieteelle ole olemassa. Tässä mielessä tiede on täysin uskonnotonta. - Uskonnollisilla lauseilla on usein kokemuslauseen muoto. Tämä hämää jotkut kuvittelemaan, että se kertoo jotakin empiirisestä todellisuudesta. Lause Jumala on olemassa on samanmuotoinen kuin lause Planeetta Mars on olemassa. Jälkimmäinen on aito kokemuslause, koska voin tarkkaan kertoa, miten se on falsifioitavissa. Tämä pätee myös lauseisiin kuten Auringon keskustan lämpötila on miljoonia asteita. Vaikka emme kykene näkemään suoraan auringon ytimeen, tämä väitelause riippuu täsmällisellä tavalla suuresta joukosta muita kokemuslauseita. Lause Jumala on olemassa on sen sijaan eräänlainen mantra; huudahdus ja oman uskonnollisen uskon vahvistus. Mutta se ei ole kokemuslause, eikä siksi ole sisältönsä puolesta tieteen kohteena. - Toki uskontoa voi tutkia ja sitähän uskontotiede tekee, mutta tieteelliseksi opiksi ei uskonnollisista lauseista ole. Ei ole kokeita tai havaintoja, jotka ne voisivat osoittaa vääriksi. Tämän hyväksyy myös suurin osa uskonnollisista ihmisistä. Fundamentalistit sen sijaan haluavat kenties psykologisista syistä uskoa, että Jumala sittenkin ikään kuin paistaa havaintojen lävitse. Teistisen maailman evidenssi on väärin ymmärrettyä tietoa Kirkon tutkimuskeskuksen tutkimus kertoo Enqvistin mukaan, että Suomessa on jostakin syystä fundamentalisteja suhteellisesti enemmän kuin muissa Pohjoismaissa. Enqvist siteerasi tutkija Kimmo Ketolaa fudamentalismia määritellessään. - Fundamentalismiin kuuluu huoli ja pelko oman uskonnollisen perinteen ja aseman heikkenemisestä yhteiskunnassa: Jumalaton nykytiede uhkaa ja salaliitot hyökkäilevät, joten fundamentalistit kasaavat vankkurinsa linnoitukseksi ja väittävät sieltä näkevänsä tieteellistä evidenssiä. - Fundamentalistien vastustuksen kohteiden suhteen ollaan valikoivia. Modernia luonnontiedettä ei vastusteta kokonaisuutena en ole kuullut hydrodynamiikkaa, pehmeä-kiinteä -aineen fysiikkaa tai kvanttielektrodynamiikkaa kritisoivia ääniä. Sen sijaan evoluutio on nostettu arkkisaatanan osaan. - Fundamentalistien todellisuus on jaettu yksiselitteisiin ja kompromissittomiin hyvän ja pahan sekä valon ja pimeyden alueisiin, uskoviin ja ateisteihin. Minä en pidä itseäni ateistina, vaan olen uskonnoton. Enqvist kertoi, että se valikoiva evidenssi, jota teistisen maailmankuvan tueksi tarjotaan, on usein väärinymmärrettyä tietoa. Sillä ei ole pysyvyyttä, vaan astrologien tavoin se ollaan valmiit unohtamaan heti, kun se tuntuu osoittavan ateistiseen suuntaan. - Newton uskoi, ettei aurinkokunta ole stabiili, vaan että Jumalan piti aina aika ajoin korjailla planeettojen liikkeitä. Jupiter näytti nimittäin olevan kiihdyttämässä nopeuttansa ja Saturnus jarrutteli. Kyseessä oli kolmen vuosisadan takainen erittäin voimakas vihje Jumalan olemassaolosta. Sitten ranskalainen Pierre-Simon Laplace osoitti vuonna 1786, että Saturnuksen jarruttelu kompensoi Jupiterin kiihdytyksen ja että tässä suhteessa nämä planeetat vaihtelivat rooleja aina 900 vuoden välein. Saturnus kiertää auringon kaksi kertaa siinä ajassa kuin Jupiter viisi, ne kohtaavat joka 59. vuosi. Näin planeettojen radoissa syntyy pieniä painovoimahäiriöitä, jotka kasautuvat vuosien mittaan havaituiksi poikkeamiksi. SKEPTIKKO 4/2009 7\n8 Enqvist ei tilaisuudessa ehtinyt puolustaa omaa maailmankuvaansa tai edes kertoa, mikä se on. Hän toivoi, että aiheesta järjestettäisiin toinen keskustelutilaisuus. - Niinpä Laplace saattoi todeta, että vaikka ennen näiden kahden planeetan epäsäännöllisyydet näyttivät universaalin gravitaatiolain puitteissa selittämättömiltä, niin nyt ne muodostavat yhden sen merkittävimmistä todistuksista. - Miksi meillä vielä yli 200 vuotta Laplacen jälkeen on edelleen kristillisiä kirkkoja? Eikö Newtonin jumalahypoteesi tullut näin kumotuksi? Se evidenssi, jonka piti todistaa Jumalan olemassaolosta, kumottiin hieman alle sata vuotta siitä, kun se esitettiin. Mutta ei, mikään evidentiaalinen seikka ei voi todistaa, ettei Jumalaa ole. - Niinpä fundamentalistinen huomio kiinnittyi uusiin seikkoihin. Nyt vedotaan luonnonvakioiden suuruuksiin tai alkuräjähdykseen, kun halutaan väittää, että luonto vihjaa Jumalaan. Tämä tehdään usein hyvin vähäisellä ymmärryksellä, esimerkiksi todennäköisyyksien luonteesta. Enqvist esitti esimerkin todennäköisyyksistä: - Ottakaa euron kolikko, heittäkää sitä sata kertaa, merkitkää saatujen kruunujen ja klaavojen jono muistiin. Todennäköisyys sille, että saitte juuri tuon jonon, on yhden suhde triljoonaan triljoonaan. Siinä se kuitenkin tapahtui teidän nenänne edessä. Se ei todista aistien takaisesta maailmasta tai mystisestä kädestä, joka ohjailee kolikkoa. Ihme on kuitenkin tapahtunut pelkästään satunnaisuuden ansiosta. Kun väitetään olevan paljon todennäköisempää, ettei mitään olisi olemassa kuin että jotakin on olemassa ja kerrotaan tämän viittaavaan älylliseen suunnittelijaan, tehdään pelkästään halpaa demagogiaa. 8 SKEPTIKKO 4/2009\n9 Uskon heikkoutta Enqvist painotti, että on yhdentekevää, ketkä tiedettä tekevät ja millaisin motiivein niin kauan kuin tieteen menetelmiin luotetaan. - Satoja vuosia sitten Euroopan kaikki tiedemiehet olivat enemmän tai vähemmän kristillisiä fundamentalisteja. Kopernikus asetti maan kiertämään aurinkoa, koska oli uusplatonisti ja uskoi, että auringon kuului olla luomakunnan korkeimmalla valtaistuimella. Kepler tutki planeettaratoja vakaana aikeenaan osoittaa, että niistä löytyy täsmällisiä numeerisia harmonioita. 200 vuotta sitten Englannissa pehmeästä kalkkikivestä alettiin kaivaa innokkaasti fossiileja, jotta voitaisiin todistaa Raamatun vedenpaisumuskertomuksen olevan totta. Michael Faraday, sähkön ja sitä kautta koko teollistuneen maailmamme isä, kuului pieneen skotlantilaiseen fundamentalistilahkoon ja uskoi, että luontoa tarkasti tutkimalla siitä löytyisi Jumalan tahto ja tarkoitusperä. - Nykyään lähes kaikki eturivin tiedemiehet ovat ateisteja tai uskonnottomia. Se, että näiden tutkijoiden motiivit ovat olleet ristiriitaisia, on Enqvistin mukaan yhdentekevää, koska heitä on yhdistänyt olivatpa he platonisteja, fundamentalistikristittyjä tai ateisteja yksi seikka: he ovat luottaneet tieteen metodiin. - Se on ollut opaskoira, joka ohjaa sokeaa. - Keplerin suuruus näkyi siinä, että hän lopulta, kahdeksan vuoden jälkeen, kykeni luopumaan ennakkoasenteistaan, kun tieteen vainukoira kiskoi hänet toisaalle. Kahdeksan vuoden kamppailun jälkeen hän pystyi tunnustamaan, ettei havaintomaailmassa näkynyt jälkeäkään hänen pyhistä harmonioistaan, vaan että planeettaradat olivat epäpyhiä ellipsejä. - Tämän uskaliaisuuden vuoksi me hänet muistamme, emme siitä että hänellä oli puolivillaisia filosofisia ajatuksia, jotka kiinnostavat enää korkeintaan tieteen historioitsijoita. Enqvist muistutti, että vuosisatojen kuluessa luonnossa on nähty milloin mitäkin todisteita luojan kädenjäljestä. - Tyypillistä on, että yksi toisensa jälkeen nämä heikot signaalit ovat lisääntyneen ymmärryksen myötä hiipuneet kokonaan pois. Se evidenssi, jonka piti olla niin varmaa ja niin kristillisen voittoisaa, on vähin äänin unohdettu. Tilalle on keksitty uusia todisteita, sillä fundamentalistin toivoa ei sammuta rankkasadekaan. Tämä on eräänlaista uskon heikkoutta, luovuttamisen vaikeutta. Sokea ohjaa koiraa Alustuksensa lopuksi Enqvist pyysi Puolimatkalta ja hänen kannattajiltaan: - Päästäkää jo irti, antakaa tieteen mennä menojaan! Sen askellus, löydökset, teoriat olivatpa ne millaisia tahansa, kuinka vaikeasti ymmärrettäviä tahansa tai miten intuition tai Raamatun vastaisia tahansa eivät sinänsä uskoa tahraa. - Jos haluatte uskoa Jumalaan, ei ole mitään, mitä minä siihen voisin sanoa. Vastaavasti: jos joku ei halua uskoa, ei ole minkäänlaista tieteellistä argumenttia, päättelyä tai todistelua, joka epäuskon voisi poistaa. On vain tunteisiin vetoavaa suostuttelua. - Tiede on koira, johon meidän sokeiden kannattaa luottaa. Professori Puolimatka puolestaan haluaisi sokean ohjaavan koiraa. Jos ihmiskunta olisi sitä menetelmää seurannut, istuisimme nyt täällä Porthaniassa päreen valossa ja debatoisimme siitä, kuinka monta enkeliä tarvitaan taivaallisten sfäärien liikuttamiseen. RISTO K. JÄRVINEN SKEPTIKKO 4/2009 9\n10 Filosofia tulee vasta havaintojen jälkeen Tieteen tekeminen ei etene lainkaan niin kuin Tapio Puolimatka esittää, Kari Enqvist kommentoi alustusten jälkeisessä keskustelussa Porthaniassa. Tapio Puolimatka arvosteli sitä, että Kari Enqvist leimasi hänet alustuksessaan fundamentalistiksi ; siis epä-älylliseksi ihmiseksi, joka uskoo tunnesyistä johonkin asiaan sokeasti fasistiseksi öykkäriksi, joka on minun kanssani eri mieltä. Enqvist vastasi tehneensä niin provosoivassa mielessä, koska Puolimatka itse käyttää sanaa ateisti. - Ateistihan on moraaliton henkilö, öykkäröivänä fasisti. Tämä on ikävä leimakirves sekin, jolla on yhtä laaja kirjo ja monimuotoinen sisällys kuin millä tahansa uskonnollista ihmistä kuvaavalla nimikkeellä. Tieteen historiasta Enqvist oli samaa mieltä Puolimatkan kanssa siitä, että juutalais-kristillisellä uskonnolla ja kreikkalaisella filosofialla on ollut suuri merkitys siihen peruseetokseen, joka Euroopassa on monta sataa vuotta vallinnut ja joka varmasti on edesauttanut tieteen metodin kehittymistä. Silti tiede ei itsessään ole teististä eikä ateistista, se on uskonnotonta. Ne motiivit, joilla tiedettä on joskus tehty, ovat tieteen kannalta yhdentekeviä. - Vaikka tiede itsessään ei ole tie ateismiin, niin tieteellinen tieto vaikuttaa ihmisten tuntemuksiin ja muuttaa heidän maailmankuvaansa. Jos ajatellaan viimeistä 400 vuotta, niin lisääntynyt tieteellinen tieto ja lisääntynyt ateismi ja uskonnottomuus selvästi korreloivat toistensa kanssa. - Mitään loogista pakkoa ei uskonnottomuuden lisääntymiseen ole. Joku voi ajatella, että luonnon monimutkaisuus on osoitus Jumalan kaikkivoipaisuudesta ja jonkun toisen mukaan tieteen kautta lisääntynyt ymmärrys luonnon monimutkaisista asioista kertoo sen, että voimme hyvin kuvitella maailmankaikkeuden ilman luojaa tai ylläpitäjää. Tyhjyyttään kumisevat kirkot Enqvist sanoi uskovansa professori Puolimatkan filosofina ymmärtävän, että maailmankatsomus tai maailmankuva ovat jotakin, jotka ratkaistaan ei niinkään päällä, vaan sydämellä. - Kun kysymme, johtaako tieteellinen tieto ateismiin tai uskonnottomuuteen, meidän ei tarvitse todistella mitään. Voimme vain katsoa, miten ihmiset käyttäytyvät nykyään. Miten he kuuntelevat sydäntään? Kaikki me tiedämme, mitä ihmisten sydämet sanovat. Siitä todistaa tyhjyyttään kumisevat kirkot. Enqvist painotti, että tieteen tekeminen ei käyttännössä etene lainkaan siten kuin Tapio Puolimatka esittää. - Me tiedemiehet emme aloita päiväämme niin, että aluksi mietimme, minkä filosofian valitsemme taustaoletukseksemme tänään. Tiede on käytännön toimintaa. En usko, että Galileokaan mietti yhtään mitään, kun hän kapusi Pisan torniin. Hänellä oli vain mielessään, että mitä mahtaa tapahtua, jos pudotan nämä pallot. Kumpi tulee ensin alas? Tätä on tieteen tekeminen. - Tiede on yksityiskohtia, eikä mikään filosofinen koneisto, joka on pohdinnan kohteena ennen kuin mitään tehdään. Kaikki filosofia tulee vasta havaintojen jälkeen. - Minä ja Puolimatka olemme eläviä esimerkkejä siitä, kuinka maailmankuva voidaan rakentaa monilla eri tavoilla. Puolimatkan maailmankuva nousee filosofisista seikoista. Minun maailmankuvani nousee käytännöstä, jonka olen tutkijana ja tiedemiehenä päivittäin kokenut. 10 SKEPTIKKO 4/2009\n11 SKEPPONEN SKEPTIKKO 4/\n12 PSYYKIKKO testissä Keski-ikäinen mieshenkilö pääkaupunkiseudulta väitti, että hänellä on paranormaali kyky: hän pystyy lähettämään kuvia tai sanoja telepaattisesti ihmisten mieleen. Skepsis esitestasi miestä syyskuussa. Hän ei onnistunut välittämään yhtäkään kuvaa vastaanottajien aivoihin. Lähetetyt kuvat ja liikennevalot. 0-kuva oli harjoitus, jossa koehenkilö ja vastaanottajat tiesivät lähetettävän kuvan. Vastaanottajia: Ilpo V. Salmi, Jukka Häkkinen, Jussi K. Niemelä. 12 SKEPTIKKO 4/2009\n13 Tieteiden talo , klo Viidennen kerroksen huoneessa paikalla ovat esitestin järjestäjä Skepsiksen varapuheenjohtaja Otto J. Mäkelä ja yhdistyksen jäsenet Jukka Häkkinen, Heikki Nevala, Jussi K. Niemelä ja Ilpo V. Salmi. Aulassa odottaa mies, joka haluaa antaa itselleen ja Skepsikselle näytön yliaistillisesta kyvystään. Myös Skepsiksen haasteen euroa kiinnostaa. Skepsis on luvannut suorittaa hänelle yksinkertaisen esitestin. Jos kyseinen testi onnistuu, mies voi myöhemmin osallistua varsinaiseen, paljon tiukemmin kontrolloituun haasteeseen. Koehenkilön tehtävä on lähettää viisi isosta joukosta valittua kuvaa vastaanottajille viereiseen huoneeseen. Hän lähettää kuvia kankaalla peitetyn oviaukon lävitse. Vastaanottajat tietävät, mistä viidestätoista kuvasta lähetettävät kuvat tullaan valitsemaan. Puheen kautta välittyvän informaatiovuodon välttämiseksi kommunikointi huoneiden välillä tapahtuu liikennevalojen avulla. Johdon molemmissa päissä on pieni rasia, jossa on kaksi valoa punainen ja vihreä ja kytkin. Jompi kumpi valoista palaa koko kokeen ajan molemmissa päissä johtoa. Kummassa tahansa päässä kytkintä kääntämällä päällä oleva valo vaihtuu molemmissa päissä toiseksi. Kokeen alussa liikennevalot ovat punaisella. Totista puuhaa Viidestätoista koehenkilön testiin valitsemasta kuvasta kymmenen on rutistettu palloksi lähettäjän puoleiseen paperikoriin. Otto J. Mäkelä aloittaa kokeen poimimalla korista satunnaisen kuvan koehenkilön eteen pöydälle. Tämän jälkeen hän lisää koriin täydennyskuvan. Näin korissa on koko ajan kymmenen kuvaa, joihin seuraava satunnaisvalinta kohdistuu. Sarja toistuu viisi kertaa, jolloin vastaanottajilla on joka kierroksella 1:10 mahdollisuus satunnaisesti saada oikea vastaus. Mahdollisuus saada kaikki viisi satunnaisesti oikein on 1: Otto J. Mäkelä kääntää kytkintä. Valo vaihtuu vihreäksi sekä lähetys- että vastaanottopäässä. Kun kaikilla vastaanottajilla on vastaukset paperilla tai aikaa on kulunut kaksi minuuttia, Heikki Nevala kääntää verhon takana vastaanottopään kytkintä, jolloin molemmat valot vaihtuvat taas punaiselle. Koehenkilö on tosissaan. Hän seisoo kankaan edessä lippalakki päässään ja keskittyy pöydällä olevaan kuvaan. Hän vapisee ja hikoilee niin, että t-paidan selkä ja kainalot kostuvat. Kun kuva viimein on hänen silmissään, hän lähettää sen toiseen huoneeseen päätään eteenpäin voimakkaasti heilauttamalla. Kuvan vastaanottajat yrittävät tavoittaa viestiä vakavissaan. Testin helpotukseksi on sovittu, että jos mitään kuvaa ei heidän päähänsä ilmesty, he arvaavat jonkin viidestätoista mahdollisesta. Liikaa tupakkaa Kun tulokset tarkastettiin, havaittiin ettei koehenkilö ollut saanut välitettyä yhdellekään vastaanottajalle yhtään oikeaa kuvaa. Yksi osuma kahdestakymmenestä vastaanottoyrityksestä ei kuitenkaan olisi ollut kovin epätodennäköinen. Tämä yksikin osuma olisi koehenkilölle itselleen riittänyt näytöksi yliluonnollisesta kyvystään. Koehenkilö totesi, että koejärjestelyt olivat hyvät. Omasta mielestään hänen olisi pitänyt saada lähetettyä kuvat kyseisessä olosuhteessa. Epäonnistumisen syyksi hän selitti yliyrittämistä, liian vähäistä treenausta, tekniikan pettämistä, jännittämistä, väsymystä, liiallista tupakanpolttoa ja henkilökohtaisia syitä. Hän kertoi, että hänen kykynsä on kausiluontoista ja viime aikoina hiipunut vuosi sitten hän olisi onnistunut varmasti. Uskoa kykyynsä koehenkilö ei menettänyt, koska osumia on arkielämässä aikaisemmin tullut. RISTO K. JÄRVINEN SKEPTIKKO 4/\n14 Sain tehtyä sen! Kävin tapaamassa oikeaa homeopaattia! Ei, en ole niin epätoivoinen, ettenkö kääntyisi hädässäni lääkärin puoleen. Minun oli käytävä tapamaamasssa tätä miellyttävää naisihmistä, koska hän viestitti minulle keksineensä teorian, joka todistaa homeopatian toimivuuden. Tummat silmät loistaen hän selosti minulle, miten uusi tiede on syntynyt Suomessa. Tiivistäen kysymys oli siis rokoteinformatiivisesta hoidosta, joka toteutuu elimistössä DNA:n ansiosta... Silloin ymmärsin, että puoskarointia säätelevää lakia tarvitaan myös suojelemaan puoskareita itseltään, jotteivat he joutuisi vastuuseen vahvan uskonsa tuottamasta vahingosta lähimmäiselleen. Lupasin myös lukea rouvan 396-sivuisen kirjan uudesta tieteellisestä teoriasta, koska hän vilpittömästi uskoi voittavansa sillä Skepsiksen todistetusta paranormaalista ilmiöstä tarjotun palkinnon siten, että yhdistyksen hallitus lukee kirjaa valvotuissa olosuhteissa. Tämä saattaisi kyllä vaatia melkein yliluonnollisia kykyjä, sillä en millään jaksa lukea kirjaa muutamaa sivua enempää. SYYSKUUSSA TV1:n ajankohtaisohjelma kertoi rujoa tarinaa Koivuniemen kultista, suomalaisesta sulkeentuneestä uskonlahkosta. Lahkon johtaja on kuulemma pysäyttänyt paljain käsin häntä kohti ammutun luodin naarmuakaan saamatta. Skepsiksen palkintoa Tapani Koviuniemi ei ole vielä ilmoittautunut noutamaan. Tosin ampumistestiä voisi olla vaikea järjestää, ainakaan uusintana. KÄVIN TUOSSA ohimennen tapaamassa Saksan skeptikkojen presidenttä tohtori Martin Mahleria. Hän johtaa kokopäiväisesti suurta, 900-jäsenistä järjestöään. (Meillähän on vain 1300 jäsentä ja puheenjohtaja ihan harrastelijapohjalta.) Kyselin Martinilta, millaista huuhaa on Saksassa. Ei lienee yllätys, että uskomuslääkintä on ylitse kaiken, sen jälkeen tulee astrologia. Ufot ja kreationismi ovat häntäpäässä. Vahva ero ajattelussa näkyy edelleenkin idän jä lännen välillä. Ossit eivät usko edelleenkään kovin paljon yliluonnollisiin ilmiöihin, eikä homepatia ole siellä saanut samanlaista jalansijaa kuin länsipuolella. SKEPSIKSEN tämän vuoden Huuhaa- ja Sokrates-palkinnot jaetaan yhdistyksen pikkujoulujen yhteydessä tieteiden talolla Helsingissä 2. joulukuuta. Vielä on aikaa vaikuttaa ja lähettää ehdotuksia! Kuka on viime aikoina kunnostautunut pseudotieteiden edistämisessä parhaiten? Kuka on edistänyt Skepsiksen toimenkuvaan kuuluvia asioita ja sokraattista, rationaalista ajattelua? PERTTI LAINE 14 SKEPTIKKO 4/2009\n15 Rauni-Leena Luukanen-Kilde still going wrong Yleisradion Lapin toimitus on bongannut Internetin Youtubesta tuoreen Dr Rauni Kilden haastattelun sikainfl uensssta Aikaisemmistakin salaliittoteorioistaan tunnetun Lapin entisen lääninlääkärin haastattelu hämmentää maailmaa jälleen. Luukanen-Kilde väittää haastattelussa muun muassa, että puheet sikainfluenssan vaarallisuudesta ovat roskaa. Luukanen-Kilde korostaa haastattelussa, että sikainfluenssarokotukset ovat vaarallisia. - Koko rokotusohjelman taustalla on salaliitto, jonka tarkoitus on vähentää maailman väestöä, koska rokote on myrkyllinen. Tarkoituksena on hankkia miljardeja rahaa rokotteen valmistajille, Luukanen-Kilde sanoo. - Lapset ja raskaana olevat on valittu rokotettavaksi, koska tarkoituksena on eliminoida seuraava sukupolvi, Luukanen-Kilde väittää. Luukanen-Kilde kertoo haastattelussa varoittavan esimerkin USA:sta. - Yhdysvalloissa rokotettiin ihmisiä sikainfluenssaa vastaan vuonna 1976, mutta rokotukset lopetettiin kolmen viikon kulutta, koska niin moni kuoli hermostoa vaurioittaneesen syndroomaan. - Nyt Yhdysvalloissa onkin varauduttu lailla siihen, ettei rokotuksesta sairastuneelle tarvitse maksaa korvauksia. Rauni-Leena Luukanen-Kilde sanoo varoittaneensa suomalaisia, koska ei usko rokotteen toimivan. - Suomessa on toimittu kaukaa viisaasti, koska sikainfluessaa ei ole luokiteltu niin vaaralliseksi, että rokotteen ottaminen olisi pakollista. Kuka tahansa voi irtautua ruumiistaan Viimeksi Luukanen-Kilde esiintyi Suomen televisiossa Arto Nybergin ohjelmassa vuonna 2007, jolloin hän väitti, että humanoideja koskevat todisteet salataan tavallisilta kansalaisilta mm. teologian romahduksen pelossa. Nybergin haastattelussa Luukanen-Kilde kuvasi myös kokemuksiaan ruumiista irtautumisesta. Kyseinen tekniikka kuulemma tekee mahdolliseksi siirtyä sekunnissa paikasta toiseen. Menetelmä on todettu muita turvallisemmaksi mm. avaruusmatkailussa. Luukanen- Kilden mukaan USA:n armeijan 18 kuukauden kurssilla kuka tahansa voi oppia irtautumaan ruumiistaan. Luukanen-Kilde on kirjoittanut useita yliluonnollisia ilmiöitä käsitteleviä kirjoja. Hänen mukaansa ihmisiin muun muassa istutetaan heidän tietämättään mikrosiruja, joiden tarkoitus on hallita ja valvoa heidän käyttäytymistään. Luukaseen itseen tällaista sirua ei Skepsiksen tietojen mukaan ole vielä onnistuttu asentamaan. RISTO K. JÄRVINEN LÄHTEET: KUVA: YLE SKEPTIKKO 4/\n16 PATRICK JANE maailman suosituin Mentalistia, Patrick Janea, näyttelee Simon Baker. Hän on sarjassa entinen meedio, joka on välittänyt TV:ssä viestejä kuolleilta ihmisiltä heidän omaisilleen. Nykyään hän toimii poliisin avustajana CBI:ssä, Californian Bureau of Investigationissa. Patrick Jane ansaitsi meediona toimiessaan hyvin huijaamalla ihmisiä. Kun työkaveri kysyy häneltä, huomasivatko oikeat meediot, että hän huijaa, Jane vastaa: Oikeita meedioita ei ole olemassa. Janen TV-meedion ura päättyi, kun hän kommentoi sarjamurhaaja Red Johnin edesottamuksia. Red John tappoi hänen vaimonsa ja lapsensa ja jätti ulko-oveen viestin: En pidä härskin huijarin panettelusta. Aito meedio tietäisi ovea avaamatta vaimonsa ja lapsensa kohtalon. Rikoksia ratkoessaan Patrick Jane törmää koko ajan tapaukseen Red John. TV-sarja MENTALISTI keräsi Yhdysvalloissa vuosi sitten noin kaksikymmentä miljoonaaa katsojaa per jakso. Tänä syksynä sarjaa on esitetetty menestyksellä myös Suomessa avausjaksoa seurasi MTV3:lta yli katsojaa. Todella hyvin sarjalta, jonka pääosassa on skeptikko. KUVA: :MT V3 Mikä ihmeen mentalisti? Mikä on mentalisti? Kysymykseen ei ole yksiselitteistä vastausta. Skeptikon sanakirjan Ihmeellinen maailma mukaan mentalisti on henkilö, joka näyttää omaavan parapsyykkisiä kykyjä (telepatia, psykokinesia jne.). Mentalisti eroaa psyykikosta kuitenkin siinä, että hän ei väitä kykyjensä olevan aitoja. Esimerkiksi yksi menestyksekkäimmistä mentalisteista, amerikkalainen Joseph Dunninger ( ), totesi kykyjensä taustaa tiedusteltaessa: Kuka tahansa 12-vuotias pystyisi samaan kolmenkymmenen vuoden harjoittelun jälkeen. 16 SKEPTIKKO 4/2009\n17 Suomalaisen mentalistin, tässä lehdessä haastatellun Pete Poskiparran mukaan mentalismi on yksi taikuuden tyylisuunta siinä kuin manipulaatio tai illuusiotkin. Mentalisti on henkilö, joka luo illuusion siitä, että kykenee lukemaan ajatuksia tai omaa kyvyn tietää asioita ennalta. TV-sarja Mentalistin alkuteksteissä todetaan: Mentalisti on havaintoja, hypnoosia ja suggestiota hyödyntävä henkilö; taidokas ajatuksiin ja tunteisiin vaikuttaja. MTV3:n nettisivuilla termille mentalisti annetaan skeptikon sanakirjasta sanasta sanaan kopioitu selitys, jonka loppuun on lisätty ristiriitaista tietoa: Psyykkisten voimien harjoittajaa kutsutaan mentalistiksi. Psyykikko ja psionisti ovat tämän sanan synonyymejä. Tunnettuja mentalisteja olivat mm. Rasputin ja Uri Geller. Nykyajan Sherlock TV-sarjan mentalisti on henkilö, joka erään pariskunnan käyttäytymistä tiedotustilaisuudessa hetken seurattuaan ja heidän kotinsa seinällä olevia valokuvia katsottuaan pystyy kertomaan pariskunnan naiselle: Esität pitäväsi laskettelusta, ilahduit ystäväsi lihoamisesta, olisit halunut seikkailla nuorena, pidät Intiasta vaikket koskaan ole käynyt siellä, sinulla on univaikeuksia ja lempivärisi on sininen. Kun nainen kysyy, onko mies meedio, vastaus kuuluu: En. Olen vain tarkkaavainen. Miksi epäilet miestäsi tyttärenne murhasta? Patrick Jane on nykyajan Sherlock Holmes. Monissa tapauksissa myös tuon Arthur Conan Doylen luoman salapoliisin ajatuksenjuoksu ylittää hänen asuinkumppaninsa tohtori Watsonin käsityskyvyn. Esimerkiksi tarinassa A Scandal in Bohemia, jossa Watson tulee ensimmäisen kerran vierailulle Baker Streetille, Holmes päättelee ensi näkemältä tämän lihoneen, harjoittaneen lääkärintointaan, kastuneen läpimäräksi ja omaavan huolimattoman kotiapulaisen. Aivan kuin Patrick Jane, Holmes tekee päätelmiä ensi näkemältä ja sanoo ne ääneen itsestäänselvyyksinä. Holmesilla on omituisia tapoja niin myös mentalistilla. Kun maantieltä löytyy irronnut käsi, Jane kumartuu kollegoiden kummastukseksi haistamaan sitä. Manteliöljyvoidetta, partavettä ja tupakkaa. Pehmeät kämmenet, hoidetut kynnet eli rikas mies. Pikkusormessa on rusketusraja sormuksesta eli seurallinen mies seurallisessa työssä. Johtotehtävissä hotellissa tai uhkapelialalla. Myöhemmin ilmenee, että käsi kuuluu eräälle hotellikasinon johtajalle. Uskomatonta mutta totta? Poliisisarja Mentalisti on oikealla asialla. Ei olisi ihme, jos edes osa sarjan seuraajista muuttuisi skeptisimmiksi, alkaisi ajatella entistä rationaalisemmin. Viihdettä ohjelma ennen kaikkea tietysti on välillä aika uskomatonta viihdettä. Jonkinlainen totuustausta Patrick Janen tempuilla luultavasti aina on, mutta viihteen nimissä totuutta venytetään joskus aika pitkälle. Kykyjensä ansioista mentalisti voittaa paikallisen poliisin kerta kerran jälkeen kivi, paperi, sakset -pelissä. Ruumishuoneella makaavan kuolleen hän havaitsee heti homoksi. Rikostutkijan kadonneet autonavaimet hän löytää tuijottamalla tätä silmiin ja seuraamalla alitajuisia silmänliikkeitä. Kuulustelussa hän esittää oudon kysymyksen, mikä eläin uhri olisi ja mikä eläin itse olisit. Kuulusteltava muuttuu epäillyksi, koska uhri olisi jänis ja kuulusteltava olisi haukka. Eräässä jaksossa mentalisti soittaa karanneen lapsen puhelinvastaajaan ja jättää rauhoittavan, suggestiivisen viestin: Minua rauhoittaa ratsastaminen. Ehkä hevoset tekevät sinutkin onnelliseksi. Kierrä kehää mielessäsi ja mene sitten onnelliseen paikkaan. Lapsi tietysti löytyy tivolin karusellista hevosen selästä. SKEPTIKKO 4/\n18 Helpommin uskottava on kertomus, jossa mentalisti Jane voittaa korttipelissä kasinolta dollaria. Selitys kuuluu: Painan kortit mieleen. Korttien muistamisesta on hyötyä Black Jack -pelissä ja kortteja voi oikeasti opetella muistamaan. Patrick Janen muistitekniikka on samanlainen kuin alan ammattilaiset ovat kuvanneet: Muutan kortit mielessäni selkeiksi hahmoiksi, olennoiksi joilla on paikka muistipalatsissani. Palatsi on tivoli, jonka läpi kävelin kerran isäni kanssa. Jos kymmenes kortti on herttajätkä, näen siinä kohdalla sarvekkaan tanssijan. Laitonta ja epäammattimaista Patrick Jane on usein nopeampi kuin varsinaiset rikostutkijat. Kun tutkijat saavat kuulusteluiden jälkeen vihjeen mahdollisesta epäillystä ja hyökkäävät hänen asuntovaunuunsa, siellä saattaa jo istua omia keinojaan käyttänyt mentalisti shakkilaudan ääressä kumoamassa Nimzovitzin teoriaa ranskalaisesta hyökkäyksestä. Mentalistin temput ovat usein laittomia ja epäammattimaisia. Tarkoitus kuitenkin pyhittää keinot, koska rikokset näyttävät ratkeavan. Jane mm. hypnotisoi todistajan kesken kuulustelun. Pahoinpitelyn uhrin ja murhan silminnäkijän hän kaappaa sairaalasta ja suggeroi tämän muistamaan traumaattisen tapahtuman, joka on hävinnyt henkilön mielestä. Murhasta epäillylle hän sanoo: Katso minua silmiin ja sano tapoitko sen naisen, sinä vanha pukki. Työkaverit eivät mentalistiin ja hänen metodeihinsa ainakaan aluksi tahdo uskoa. Jonkun mielestä tiede ei selitä kaikkea: 500 vuotta sitten radio olisi ollut taikuutta. 500 vuoden kuluttua yhteys vainajiin on totta. Tähän Jane toteaa, että jos sukulaisesi saa yhteyden kuolleisiin, hän on joko harhainen tai vilpillinen tai sekä että. Sarjassa on myös huumoria. Patrick Jane ei aina onnistu. Nostakaa kummatkin kätenne ylös, hän komentaa maastoetsintään osallistuvaa joukkoa. Joku teistä surmasi Kara Palmerin ja sieppasi Nicole Gilbertin. Syyllinen laskekoon oikean kätensä alas nyt. Yksikään käsi ei laske. Tähän mentalisti toteaa: Yleensä tämä toimii. Mentalistin itku Mentalisti on lupsakka, rento tyyppi. Tämän olemuksen takana häntä kuitenkin kalvaa valtava syyllisyys, jota hän kokee perheensä menettämisestä. Eräässä jaksossa hän kohtaa naisen, joka väittää olevansa juuri sellainen oikea meedio, joita ei Janen mukaan ole olemassa. Patrick Janen mielestä nainen on joko edesmenneiden sielujen kanava tai osallinen murhaan. Hänen mielestään paikalle pitäisi kutsua haamujengi tai sitten viedä rouva kamarille. Hän kysyy: Miksei yksikään meedio selvitä ravituloksia? Miksi vainajat höpisevät turhia? Jakson lopussa syyttömäksi osoittautunut naismeedio saapuu mentalistin luo. Hän on saanut henkimaailmasta vastauksen kysymykseen, jota Patrick Jane on vuosikausia pohtinut: Vaimosi haluaa kertoa, että tyttäresi ei herännyt, häntä ei pelottanut hetkeäkään. Yllättäen mentalisti ei heitä naismeediota pihalle. Mentalisti itkee. Myös skeptinen katsoja miettii, pitäisikö purskahtaa kyyneliin. Ensimmäisen tuotantokauden loppujaksoissa mentalistin kikat ovat jo käyneet melko vähiin ja sarja on yhä enemmän alkanut muistuttaa tavallista poliisisarjaa. Pahinta, mitä seuraavaksi voisi tapahtua, olisi se, että mentalisti viimein löytäisi totuuden ja ymmärtäisi, että myös oikeita meedioita on kuitenkin olemassa. Kuulostaa uskomattomalta, mutta kuka tietää, mitä amerikkalainen katsojapalaute voi pahimmillaan saada aikaan. RISTO K. JÄRVINEN 18 SKEPTIKKO 4/2009\n19 Ihmiset uskovat yllättävän usein, että minulla on yliluonnollisia kykyjä, vaikka sanon aina esityksen alussa, että kaikki, mitä näette, on ainoastaan pitkän harjoittelun tulosta. Mentalisti Pete Poskiparta: Tieto yliluonnollisista kyvyistäni on vahvasti liioiteltu Mentalisti Pete Poskiparta paljasti Skepsiksen tilaisuudessa lokakuussa Tampereella, kuinka yksinkertaiset temput ovat huijanneet jopa tiedemiehiä uskomaan yliluonnolliseen. Vanhan kirjastotalon luentosali pakkautui miltei täyteen. Oli hienoa nähdä, että paikalle saapui myös paljon nuorta väkeä. Luento oli luonteeltaan interaktiivinen: yleisö kyseli Poskiparralta hyviä kysymyksiä aiheeseen liittyen. Mentalisti/taikuri Poskiparta omaa kymmenen vuoden ammattikokemuksen taikuuden tekemisestä ja ihmisten huijaamisesta. Lisäksi hän on kiinnostunut psyykkisistä huijareista kuten Uri Geller, Sylvia Brown ja Peter Popoff, joten taustaa ja näkemystä luennointiin riitti. Poskiparta kertoi psyykkisistä huijauksista erityisesti henkilöiden kautta. Edellä mainittujen nimien lisäksi tarinoissa vilahtelivat muun muassa James Randi sekä amerikkalaiset psyykikko James Hydrick ja mentalisti Banachek. Lukuisat anekdootit ja demonstraatiot pitivät luennon mielenkiintoisana ja haastoivat ajattelemaan. SKEPTIKKO 4/\n20 Poskiparta muun muassa demonstroi, kuinka Uri Geller lusikoita taivuttamalla huijasi miltei koko maailman uskomaan psykokineettisiin kykyihinsä. Taitavasti toteutetut psykokinesiademonstraatiot huijasivat myös Tampereen yleisöä. Selvästikään suuri osa porukasta ei havainnut yksinkertaisia metodeja temppujen takana, vaikkei niitä liiemmin piiloteltu. Geller-demo oli siis kaiken kaikkiaan autenttinen. Poskiparta paljasti myös erään ajatusten lukemisen metodin, jonka pirullinen yksinkertaisuus oli jo viihdearvoltaan luennolla käynnin arvoista. Taikuuden tyylisuunta Pete Poskiparta, miten sinusta tuli taikuri? - Olin vuotias. Näin lastenohjelmassa, kun samanikäinen taikurinalku muutti muovisen kananmunan oikeaksi munaksi. Temppu teki suuren vaikutuksen, ja muistan vielä aidosti, kuinka saman tien ohjelman jälkeen lähdin kirjastoon etsimään sen salaisuutta. - Luin, opettelin temppuja ja yritin löytää ratkaisua siihen, miten muna muuttui oikeaksi. Vastausta ei koskaan kirjoista löytynyt, mutta lukiessani olin oppinut jo paljon, ja melko nopeasti alkoivat ensimmäiset esitykseni. - Runsas kymmenen vuotta sitten harrastus muuttui ammatiksi. Se oli tietoinen päätös, ei niinkään ajautuminen uralle. Päätin kokeilla, onnistunko. Se oli tähänastisen elämäni parhaita päätöksiä toisin sanoen hyvin onnistuin. Kuinka kiinnostuit juuri mentalismista, ja miten taikuus ja mentalismi eroavat toisistaan? - Mentalismi alkoi kiinnostaa minua 2000-luvun alkupuolella. Sitä ennen mentalismi ja mentaalitaikuus olivat olleet vain yksi taikuuden tyylisuunta, josta kyllä tiesin perusasioita, mutta josta en ollut sen enempää kiinnostunut. Lopullinen käännös tapahtui Richard Osterlindin julkaistua DVD-sarjan Mind Mysteries 1-4. Olin lumoutunut, miten mentalismistakin voi tehdä niin viihdyttävää ja vauhdikasta. Osterlindiin oli helppo samaistua, enkä tarkoita tällä kopiointia. Yleisesti, hän vain oli tavallisen näköinen ja oloinen henkilö, jolla tuntui olevan uskomaton kyky lukea ihmisiä ja vaikuttaa heihin. - Aluksi lisäsin mentaalitaikuutta ja mentalismia ohjelmaani pieninä palasina. Lähes poikkeuksetta yleisö kuitenkin tuli esityksen jälkeen kysymään ja kommentoimaan juuri näitä osuuksia. Tuntui, että olin osunut oikeaan suoneen. Melko pian aloin saada keikkakyselyitä, joissa varmistettiin, että onhan esityksessäsi mukana se numero, jossa silmät sidottuna tunnistat esineitä? Niin sanottu perinteinen taikuus väheni ohjelmassani ja mentalismi lisääntyi. Nykyään pääosa esityksistäni on menta- 20 SKEPTIKKO 4/2009\n21 lismia, mutta taikuus on edelleen tarvittaessa osa ohjelmaani. - Henkilökohtaisesti ajattelen, että mentalismi on yksi taikuuden tyylisuunta siinä kuin manipulaatio tai illuusiotkin. Mentalistihan on henkilö, joka luo illuusion siitä, että kykenee lukemaan ajatuksia tai omaa kyvyn tietää asioita ennalta. Manipulaattori taas luo illuusion, että kykenee ilmestyttämään ja kadottamaan tavaroita ilmaan. Katsojan kannalta ero on siinä, että mentalismi on taikuuden tyylisuunta, jonka katsoja saattaa hyväksyä todeksi. Jokainen tietää, että ihminen ei kykene leijumaan, ei kadottamaan esineitä eikä korjaamaan katkaistua narua puhaltamalla. Sen sijaan aika moni on valmis uskomaan, että ajatuksia voi lukea ja tulevaisuutta ennustaa. Vielä useampi on valmis uskomaan, että ihmistä voi lukea ja ohjailla ja sehän onkin totta. - Tästä syystä mentalistin esitys eroaa usein taikaesityksestä ihan normaalin katsojankin silmissä. Mentalisti ei väitä omaavansa yliluonnollisia kykyjä, vaan kaikki on harjoiteltavissa. Henkilökohtaisesti kuulun kuitenkin enemmän näihin vanhan koulukunnan mentalisteihin, jotka eivät raota salaisuuden verhoa liikaa, vaan jättävät katsojien päätettäväksi, oliko nähty totta, tarua vai jotakin siltä väliltä. Uuden ajan mentalistit usein selittävät tekemänsä kertomalla NLP-tekniikasta, ihmisten ohjailusta ja muusta. Minulle tämä tyyli ei sovi, koska sen kautta katoaa merkittävä osa esityksen salaperäisyyttä, mystiikkaa. Lavalla on vapaat kädet toimia Mitä annettavaa taikureilla on skeptismille? - Taikureilla on paljonkin annettavaa, koska juuri he tietävät miten ihmismieltä ja ihmissilmää huijataan. Tämän totuuden myöntäminen on ollut usein liikaa vaadittu monelta tiedemieheltäkin. Tästä syystä Uri Geller ja monet häntä seuranneet huijarit onnistuivat tekemään itsestään maailmantähtiä ja kuluttamaan erilaisten tutkijoiden aikaa ja rahaa. Kaikelta olisi säästytty, jos joku olisi vain kysynyt taikureilta: Hei, osaatteko sanoa, miten tämä on mahdollista? Vastaus olisi ollut: Kyllä, me osaamme. Mikä on suhteesi skeptismiin? - Olen sanan varsinaisessa merkityksessä epäilijä. Epäilen vahvasti, että kukaan ihminen omaisi yliluonnollisia kykyjä, olisi ollut kontaktissa muuhun sivilisaatioon, näkisi tulevaisuuteen tai kykenisi tuottamaan muun yliluonnollisen ilmiön. Olen innokas asian harrastaja juuri taikurin näkökulmasta. Siksi minua kiinnostaa nimenomaan nämä härskit huijarit, jotka kertovat parantavansa koskettamalla, juttelevansa kuolleille tai ennustavansa tulevaisuutta. Miten ihmiset suhtautuvat keikoillasi mentalismitaikuuteesi, jossa luetaan ajatuksia ja tehdään psykokineettisiä ilmiöitä? Uskovatko ihmiset sinun omaavan aitoja yliluonnollisia kykyjä? - Ihmiset uskovat yllättävän usein, että minulla on yliluonnollisia kykyjä, vaikka sanon aina esityksen alussa, että kaikki, mitä näette, on ainoastaan pitkän harjoittelun tulosta. Siitä huolimatta joudun tuon tuostakin vielä esityksen jälkeen kertomaan joillekin kiinnostuneille, että ihan totta, en oikeasti näe tulevaisuuteen, enkä todellakaan tiedä, mitä juuri nyt ajattelet. Suurempi joukko on heitä, jotka uskovat minun käyttävän psykologisia keinoja ja hyvää ihmistuntemusta, ja itse asiassa he ovat osittain oikeassa. Kollega Max Maven on sanonut erittäin osuvasti omasta mentalistin työstään: Ne, jotka luulevat kaiken näkemänsä todeksi, ovat väärässä. Ne, jotka luulevat kaiken näkemänsä vain tempuiksi, ovat myöskin väärässä. Se, mitä teen, on jossain näiden kahden välissä. Missä kohtaa? Se ei liene minun päätettävissäni. Kohtaatko keikoilla paljon yliluonnolliseen uskovia, jotka haluavat jakaa kokemuksiaan kanssasi? - Kohtaan, mutta en onneksi kovin paljon. Kuuntelen sujuvasti, mutta keikkapaikalla olen töissä, joten se ei ole paikka, jossa minun omasta mie- SKEPTIKKO 4/\n22 lestäni kuuluu sanoa suoraan, että ikävä tuottaa pettymys, mutta isoäitisi ei ollut selvänäkijä, ellei sitten minulta suoraan kysytä mielipidettä. Onko viihdyttäjän vastuu vakuuttaa yleisölle, ettei hän omaa yliluonnollisia kykyjä? - Ei! Viihdyttäjä, esiintyjä, näyttelijä, showmies... Näiden kaikkien pitäisi itsessään jo kertoa yleisölle, mistä on kyse. Avainsana on minulla juuri termi esiintyjä. Koska olen esiintyjä, voin kertoa ja esittää asioita, jotka eivät ole totta. Jos teatteriesityksessä joku kuolee, kukaan ei nouse lavalla ylös ja sano: Hei, emme kuolleet oikeasti, vaan tämä on näytelmä. Katsojat tajuavat sen itse. Ero on juuri tässä. Jos olen lavalla viihdyttäjänä, saan vapaat kädet toimia. Mutta jos soittaisin jonkun ovikelloa ja kertoisin, että kun maksat 200 euroa, otan yhteyttä kuolleeseen isoisääsi, niin silloin moraalinen ja eettinen raja on komeasti ylitetty. Huuhaa-palkinto Auli Mantilalle Skepsis järjestää ilmeisesti myös Helsingissä ja Turussa luentosi. Millaisena koit luennoinnin tällaisesta aiheesta? - Erittäin mielenkiintoisena. Yleisön reagoinnista huomasi, että he itsekin olivat monesti yllättyneitä, miten yksinkertaisista jutuista lopulta on kyse, kun puhutaan vaikka siitä, miten Uri Geller luki ajatuksia tai miten James Hydrick muka ajatuksen voimalla käänsi puhelinluettelon sivua. Omalta osaltani ennakkovalmistelut ovat mielenkiintoisia, koska joudun ennen luentoa miettimään tarkasti, mitä haluan paljastaa ja miksi. - Taikurina olen edelleen vahvasti sillä kannalla, että temppujen ja salaisuuksien paljastaminen vain paljastamisen ilosta ei ole kovin hedelmällistä. Sen sijaan, kun puhutaan vaikka Gelleristä, niin on ihan perusteltuakin näyttää osa hänen metodeistaan, koska se lienee huomattavasti vakuuttavampaa kuin, että vain kertoisin hänen olleen huijari. Sinut tunnetaan Suomen taikuripiireissä ajattelijana ja kritiikin esittäjänä. Mille tahoille antaisit tänä vuonna Skepsiksen Huuhaa- ja Sokrates-palkinnot? - Huuhaa palkinnon saajista tuskin on pulaa. Sen voisi antaa monellekin TV-kanavalle niillä esitettyjen dokumenttien perusteella. Tuorein taisi olla sähköyliherkkyydestä kertova dokumentti, jossa täysin yksipuolisesti kerrottiin sairaudesta, jonka olemassaolosta ei ole olemassa mitään tieteellistä näyttöä. Huuhaa- palkinto olisi ehkä syytä antaa Auli Mantilalle, joka oli kyseisen dokumentin tuottaja. Sokrates-palkinnon antaisin ehdottomasti psykiatri Hannu Lauermalle. Hän on useissa yhteyksissä ja selkeällä tavalla kertonut, miten ihmismieltä on helppo manipuloida ja miten kritiikittömästi tähän suhtaudutaan. TEKSTI JA KUVAT: JOSE AHONEN 22 SKEPTIKKO 4/2009\n23 20 v. sitten EDELLISESSÄ SKEPTIKOSSA Hannu Karttunen taisi lupailla, että palaamme jossain myöhemmässä numerossa Bad Tölzin kokoukseen hieman tarkemmin. No, teen sen nyt. Konferenssin kiinnostavimpia esitelmiä oli mielestäni hollantilaisen Limburgin yliopiston epidemiologian professorin tri. Paul Knipschildin esitys Eine Ubersicht uber unwirksame Medizin. Knipschild työryhmineen oli tutkinut vaihtoehtolääketieteen metodeja sekä kliinisin kokein että perusteellisin kirjallisuusselvityksin. Myös homeopatia tuli Knipschildin lisäksi esille varsin monessa puheenvuorossa, siitä puhumattakaan, että Bad Tölzissä näytti olevan jo pelkästään pääkadun varrella melko monta homeopaattisia valmisteita myyvää liikettä. Keskustelin homeopatiasta myös James Randin kanssa; hänellä oli uutta kerrottavaa mm. Benvenisten tapauksesta. (Jacques Benvenistehän oli se ranskalainen tutkija, joka herätti vuosi sitten kohun julkaisemalla Naturessa artikkelin, jossa hän väitti suorittaneensa eräällä veriseerumilla onnistuneita homeopaattisia laimennuksia....) Randi kertoi mm. tohtori Benvenisten aikaisemmista vaiheista (hän oli kuulemma 70-luvulla yrittänyt Yhdysvalloissa myyskennellä kehittämäänsä ikiliikkujaa), ja aivan erityisesti Benvenisten assistentista, tri. Elisabeth Davenasista. Kaikesta päättäen juuri Davenas oli koko huijauksen arkkitehti. Ainakin Randi vakuutti uskovansa, että Benveniste itse oli toiminut, joskin varomattomasti ja aivottomasti, myös bona fi de. ERKKI KAUHANEN KUN NÄKEE, miten herkkäuskoiset levittävät vuosisadasta toiseen moneen kertaan vääriksi todistettuja kuvitelmia, on virkistävää huomata, että epäilijöitäkin on ollut jo kauan sitten. Noin vuonna 100 kuollut kiinalainen Wang Tshung kirjoitti esseekokoelmassaan Lun-heng (Kriittisiä mietelmiä) kansanomaisia uskomuksia vastaan. Lin Jutang on julkaissut häneltä antologiassa Ymmärtämisen taito (suom. Eila Pennanen, WSOY 1962) vajaan kolmen sivun lyhennelmän aiheesta onko haamuja olemassa. Wangin todistelujen käyttökelpoisuus ei ole vähentynyt parissatuhannessa vuodessa. Hän vertaa kuolevaa sammuvaan tuleen: Jos olisi mahdollista saada jo sammunut tuli syttymään uudestaan, sitten saattaisin taipua pitämään totena olettamusta, että vainajat voivat saada hahmon ja muodon uudestaan Sammunut tuli ei valaise, ja kuolleella ei voi olla tietoisuutta. Tapaisipa kuolemanjälkeisen elämän mahdollisuutta pohtivissa kirjoissa useammin samaa loogista päättelykykyä kuin vanhan kiinalaisen tekstissä: Jos me siis myönnämme, että haamujen vaatetuksen näkeminen johtuu näkijän mielikuvituksesta, meidän on myös sanottava, että kun ihminen näkee haamun muodon, sekin johtuu hänen mielikuvituksestaan. Sen vuoksi kuviteltu näky ei ole vainajan henki. KALEVI KUITUNEN MAALISKUUSSA ilmestynyt Skepsis-yhdistyksen kirja Paholaisen asianajaja on ehtinyt kesän aikana kulua monissa käsissä ja herättää aavistuksen verran keskusteluakin. Kirjan saama vastaanotto on kuitenkin ollut niin yksipuolisen kiittävää, että asiaa täytyy hieman ihmetellä. Olemmeko hutaisseet ohi maalin, kun kukaan ei vaivaudu pahemmin moittimaan? MATTI VIRTANEN SKEPTIKOT VERKOSSA: SKEPTIKKO 4/


Alalla, jossa jatkuva tuotekehitys on itsestäänselvyys, ei millään yhtiöllä ole varaa levätä laakereillaan. Motorolakin kehittää luonnollisesti uusia versioita hyvin myyneeseen Razr -perheeseen, mobiiliyksikön johtaja Ron Garriques sanoo.\n- Razrin myynti pysyy erinomaisella tasolla vuonna 2006. Uudet mallimme tuovat lisää bisnestä jo ensimmäisellä neljänneksellä, Garriques totesi yhtiön tulosraportin yhteydessä Bloombergille.\nGarriquesin johtama Motorolan suurin yksikkö teki 6,5 miljardin dollarin myynnillä 663 miljoonan dollarin liiketuloksen neljännellä neljänneksellä.\nPebl kärsi saranapulasta\nMotorola aloitti Razrin seuraajien, Pebl- ja Slvr -nimisten kännykkämallien toimitukset eräillä, Yhdysvaltain ulkopuolisilla markkinoilla jo ennen vuoden vaihdetta.\nAnalyytikoiden mukaan uutuudet kärsivät kuitenkin toimitusvaikeuksista. Eräistä suhteellisen yksinkertaisista mekaanisista komponenteista, kuten Pebl-kännykän saranoista, oli suoranaista pulaa, Motorola myönsi tulostilaisuudessaan.\nMotorola hakee kasvua eritoten Razrin halvemmilla malleilla. Kännykän uusin, sinipunainen malli, jonka vähittäishinta asettuu 300 dollariin, on jo myynnissä.\nNokia ja Motorola kasvattivat siivujaan\nEnsi viikolla tuloksestaan raportoivan Nokian tavoin myös Motorola odottaa reippaan kasvun jatkuvan Intiassa ja Kiinassa. Kumpikin jätti hamuaa osuuksia pienemmiltä kilpailijoilta.\nNeljännellä neljänneksellä Motorola keskittyi Intiassa ja Kiinassa erittäin halpoihin, 30-40 dollarin hintaisiin kännyköihin.\nSamaan aikaan Credit First Suisse Bostonin analyytikot arvioivat, että Intian markkinoilla kännykkätoimitukset kasvoivat loka-joulukuussa 87 prosenttia 9,4 miljoonaan yksikköön ja Kiinassa 33 prosenttia 24,4 miljoonaan laitteeseen.\nMyynnin kasvusta huolimatta laitteiden keskimääräinen hinta on alenemaan päin. Kalifornialainen iSuppli arvelee, että maailman kännykkämyynnin arvo putoaa tänä vuonna 4,7 prosenttia 109,7 miljardiin dollariin. Arvoa pudottaa Yhdysvaltain ja Japanin markkinoiden kypsyminen.\nLoka-joulukuussa Motorolan markkinaosuus kasvoi 18,8 prosenttiin vuoden takaisesta 13,5 prosentista, Gartner laskeskelee. Sama laitos antaa Nokian osuudeksi 32,6 prosenttia, kun espoolaisyhtiöllä oli vuosi sitten 31 prosenttia kännykkätoimituksista.\nEd Zander odottaa Q:ta nousevaksi\nKännykkämyynnin arvon laskua vastaan Motorolan pääjohtaja Ed Zander taistelee lisäämällä kännyköihin uusia palveluja. Tästä käy esimerkiksi iRadio, joka palvelee musiikkilatauksilla.\nMotorolan uusi Q-mobiililaite välittää sähköposteja ja on varustettu kommunikaattoreiden tapaan qwerty -näppäimistöllä ja nopeammilla nettiyhteyksillä. Q kilpailee erityisesti Palmin Treo -mallien kanssa.\nSekä Q-laite että Pebl- ja Slvr -kännykät tulevat Yhdysvaltain markkinoille kuluvan kvartaalin aikana.


Blogi - Toast\nEfektityöt, kompositointi ja 3D\nViimeistely / Online\nAntti Peltoranta on aloittanut Toastissa värimäärittelijänä ja osakkaana. – Olen ollut 20 vuotta alalla. Aluksi pääasiassa VFX-puoli kiinnosti, mutta pikkuhiljaa värimäärittely vei mukanaan.\nJoulukuussa 2018 Toast sai toimeksiannon vuoden parhaan keikan jälkitöistä. Meidän tuli leikata kaksituntinen Jenni Vartiaisen konsertin taltiointi. Ohjaaja Jan-Aslak Leino lähestyi Toastia Hartwall Areenan keikan jälkeen,…\nKun kesällä Tuska-festareilla Pekka Hara kertoi ohjaavansa seuraavan Lost Societyn musiikkivideon, nostin heti käden pystyyn ja sanoin että jos leikkausta tarvitaan niin ’I’m…\n”Maybe I’m dead and this is just a some sort of weird dream”.\nViisipäiväiset Cannes Lions International Festival of Creativity -mainoselokuvakilpailut järjestetään jälleen tällä viikolla Cannesissa. Päätimme Toastin tarkkaan valitulla raadilla käydä läpi tämänvuotiset Editing, Sound design ja Visual effects -shortlistien filmit.\nThe Voice Of Finland kokemus\nMikä saa 35-vuotiaan alternative-musiikkia pitkään tehneen äänisuunnittelijan osallistumaan Voicen kaltaiseen tv-formaattiin?\nIllume Oy:n tuottama ja Kira Jääskeläisen ohjaama dokumenttielokuva Pohjankävijän merkintöjä palkittiin pääpalkinnolla Golden Raven Arctic -elokuvafestivaalilla Anadyrissa, Venäjällä. Kyseessä oli yleisön päättämä pääpalkinto kansainvälisten pitkien…\nDigi Digi 2001 vs. Screenforce day 2019\nToast ja TV-mainontaa jo 18 vuotta Osallistuin televisiomainonnan Screenforce day seminaaripäivään 7.5.19. Ajatuksena oli päivittää mainonnan mietteitä tähän päivään,…\nKotipizza lanseerasi toukokuussa uuden Dippikana-tuotteen, jota varten Miikka Lommi ohjasi Sepi Kumpulaisen näköiset ja kuuloiset filmit. Miikka, Grillifilms ja Mainostoimisto N2 olivat rohkeasti päätyneet kuvia…


Mikä ilmeni filologian ja tähtitieteen tieteiden yhteisöstä? Filologian, tähtitieteen ja jokapäiväisen elämän yhteisö ilmeni siinä, että Mihail Lomonosov onnistui kirjoittamaan runon (filologia) kahdesta tutkijasta (tähtitiede) viitaten esimerkkiin\nVoit tehdä “Garnet rannekorun” suunnitelman Kuprinin romaanille käyttämällä näitä vaihtoehtoja. Granaattirannekkeen suunnitelma 1. Yleinen Anosov rakkaudesta 2. Saavuttaneet tunteet 3. Rakkaus ja Zheltkovin kirjeet 4. Sydämetön ihmiset 5. Viimeinen kirje 6. Sonaatti numero 2 Tarinan suunnitelma ”Granaattirannekoru” 1.\nMitä lahjoja Vera Nikolaevna sai?\nMitä lahjoja Vera Nikolaevna sai, mitä tunteita ja assosiaatioita nämä merkit herättivät hänessä? Mitä lahjoja Vera Nikolaevna sai? Prinsessa vastaanottaa mieheltään paitsi kalliita, mutta myös rakkaudella valittuja lahjoja: ”kauniita päärynänmuotoisia helmi korvakoruja”,\nMitä kanervahunaja-balladi opettaa?\nMistä kanervahunaja-balladi saa sinut ajattelemaan? Tämä työ on melko monimutkainen ja filosofinen. Mitä kanervahunaja-balladi opettaa? Heather Honeystä on tullut kansallisen itsenäisyyden symboli, kaivojen henkinen yhtenäisyys. Balladi on rakkauden symboli isänmaalle. Kanervahunaja-balladi ei opeta\nSankarien toimet tarinassa "Sammakkoprinsessa"\nSatu "Prinsessa - sammakko" on suosittu ja omaa tietyn merkityksen - se opettaa hyvää, uskoa hyvän voittoon pahasta. Kuten kaikki satuja, on myös onnellinen loppu ja päähenkilöt, joiden teot ovat\nSuunnittele tarinoita nuorentavista omenoista\nSuunnitelman "Tales of noorentävä omena" voit laatia ehdotettujen vaihtoehtojen perusteella. "Tarina nuorentavista omenoista" -suunnitelma 1. Kuninkaallinen toimikunta 2. Vanhempien veljien epäonnistuminen 3. Ivan Tsarevitšin kampanja 4. Suukko sinisille silmille 5. Pettäminen 6. Juhlat koko


Tutut hahmot kolikkopeleissä – IP Offset\nPelimaailmassa slottipelit jakautuvat eri kategorioihin, joista suosituimpiin kuuluvat ovat animaatioaiheiset kolikkopelit. Ne ovat yleensä hauskoja koomisien hahmojen ansiosta. Sarjakuvahahmot kuuluvat pelimaailmaan lähtemättömästi. Monet heistä ovat hypänneet myös elokuvamaailmaan. Välillä tuttuja hahmoja nähdään mitä erikoisimmissa paikoissa. Niiden suosio ei laannu, vaikka uusia jippoja ja keksintöjä ponnahteleekin toistuvasti.Slottipeleihin tuodaan paljon jo valmiina olevia hahmoja elokuvista ja kirjallisuudesta. Niihin liittyy pelaajan puolelta tiettyjä odotuksia, sillä erityinen tunne niitä kohtaan on jo olemassa. Useimmiten ne ovat kaikille tuttuja jo kirjojen ja lehtien palstoilta, joten ne luovat erityisiä mielikuvia tai tiloja jo entuudestaan.Hassujen hahmojen odotetaan jatkavan kommelluksia, kun taas pelottavien sankareiden oletetaan pitävän yllä jännityksen tunnelmaa myös keloilla. Sarjakuvahahmojen huumoria koskee omat sääntönsä. Niissä käytetty komiikka on aivan erityislaatuista.\nSarjakuvahahmot ovat mielenkiintoisia aiheita, sillä niitä tunteva pystyy helpommin eläytymään peliin. Hassuja vitsejä voi luoda joko sanonnoilla tai hauskoilla animaatioilla, jotka ovat monelle aiemmin tuttuja muista sankarin tempauksista. Pelaaja saa näistä kolikkopeleistä enemmän irti, kun osaa arvostaa jo entuudestaan kyseisiä vitsejä.Animaatiopiirtäminen on oma alansa. Vaikka alalla on kova kilpailu, odotetaan koko peliteollisuuden kehittyvän yhä suuremmaksi tulevina vuosina. Animaatio on muovautunut teknologisen kehityksen vanavedessä sektoriksi, jossa yhdistetään taidot ja tekniikka.\nMikä sarjakuviin perustuvissa kolikkopeleissä kiehtoo?\nAnimaatioiden maailmassa kaikki on mahdollista nettikasinollakin. Mukavat hahmot ilahduttavat keloilla ja tuovat yllätyksiä. Niiden parissa saa nauraa myös sellaisille asioille, joita voisi olla vaikea ymmärtää oikeassa elämässä.Animaatioiden avulla rikotaan rajoja ja annetaan mielikuvitukselle mahdollisuus. Batman on hyvä esimerkki siitä, miten hahmot voivat revitellä ja kokeilla rajojaan hauskasti voittolinjoilla. Sarjakuvahahmot mielletään monesti lasten touhuiksi, mutta nykyisin niiden parissa viihtyvät myös aikuiset.Animaatiot voivat olla söpöjä, sarkastisia, tai hassuja. Kehityksen myötä keulakuvahahmoihin on tullut lisää syvyyttä. Nykyään hauska vitsi ei tarkoita hahmoa kompastumassa banaaninkuoreen.Kuvitteellisten hahmojen avulla on mahdollista vaikuttaa katsojiin erilaisin keinoin. Animaatio viihdyttää silmää graafisesti taidokkaana lajina ja kutkuttaa mielen nystyröitä.


Maakuntahallituksen syyskuun kokouksessa keskusteltiin lomakiinteistöjen kaupasta, sote-uudistuksen valmistelusta ja maakuntarajoista käytävästä julkisesta keskustelusta.\nMaakuntahallitus myönsi rahoitusta seitsemälle hankkeelle, hyväksyi maakunnallisen nuorisovaltuuston toimintasäännön ja myönsi maakunnan kehittämisrahaa Järjestöjen ääni mukaan maakunnan kehittämiseen -hankkeelle.\nMaakuntaliitto kokoaa elinvoimamittaristoon maakunta- ja kuntatason tietoja väestöstä, kilpailukyvystä, talouden tasapainosta, osaamisesta sekä sosiaali- ja terveyspalveluista. Indikaattorit on valittu kuntien ja liiton keskustelun pohjalta sillä ajatuksella, että elinvoimamittaristo on väline kuntien tilanteen seuraamiseen ja yhteisen tilannekuvan muodostamiseen.\nEtelä-Savo on mukana Euroopan aluekehitysrahaston rahoittamassa Interreg Pohjoinen - Arktisten alueiden innovaatio-/kasvurahoitus -hankeyhteistyössä. Hankkeessa tuotetaan toteutettavuusselvitys, joka sisältää analyysin investointitarpeista ja -potentiaalista sekä esitykset rahoitusmallista ja tukijärjestelmästä.\nSyyskuu oli Saimaa-ilmiön teemojen työstön ja yhteisen ideoinnin aikaa. Syyskuussa myös ilmiömäisten itäsuomalaisten joukko kasvoi kahdeksalla. Tunnustuksia jaettiin erityisen merkittävästä toiminnasta Itä-Suomen alueen taiteen, kulttuurin, elinvoiman ja yhteishengen edistäjille Lappeenrannassa ja Joensuussa.\nEtelä-Karjalan ja Etelä-Savon maakuntien tavoite Parikkala–Syväoro rajanylityspaikan avaamisesta kansainväliselle liikenteelle toteutuu vuonna 2024. Rajanylityspaikan avaaminen kansainväliselle liikenteelle vauhdittaa Etelä-Savon ja koko Itä-Suomen teollisuutta, matkailua ja kauppaa. Myös ruuhkat muilla Kaakkois-suomen raja-asemilla helpottuvat.\nMaakunnallisen kulttuurihyvinvoinnin Taikuhyve-verkosto jakaa kulttuurihyvinvointiin liittyviä hyviä käytäntöjä, kokemustietoa ja konkreettisia vinkkejä. Ryhmä levittää myös tutkimustietoa, selvitää hankeideoita ja tekee kulttuurihyvinvoinnin yhteistyötä. Etelä-Savon kulttuurihyvinvointisuunnitelmasta nostetaan vuosittaisia teemoja, joiden avulla selkiytetään kulttuurihyvinvoinnin edistämistä ja seurantaa.\nMonialainen maakunnallinen järjestöneuvottelukunta on nimetty ja aloittaa toimintansa. Järjestöneuvottelukunta ylläpitää vuoropuhelua yhdistysten ja julkisen sektorin toimijoiden välillä sekä osallistuu maakunnalliseen kehittämistyöhön. Järjestöt ovat keskeisiä toimijoita kansalaisten hyvinvoinnin edistämisessä ja turvaamisessa.\nElokuun lopussa päättyneessä Etelä-Savon ja Varsinais-Suomen liittojen hankkeessa laadittiin välineitä taajamien elinvoimaisuuteen ja uusiutumiseen. Reittiopas on työkalu rakennuksen kulttuurihistoriallisen arvon, käytön ja kunnon selvittämiseen. Identiteettitarinaan kootaan kokonaiskuva muutoksista, joiden huomioinnilla suunnittelussa jatketaan taajaman identiteetin mukaista kehittämistä.\nEtelä-Savon maakuntaliitto on tarjonnut TET-harjoittelupaikkoja yläasteikäisille nuorille. Yhden tai kahden viikon mittaisen harjoittelujakson ajan tettiläiset tutustuvat työelämään ja oppivat eri ammateista. Syyskuussa Etelä-Savon maakuntaliitossa työskenteli kahden viikon ajan TET-harjoittelijana 15-vuotias koululainen Ristiinasta. Kirjoituksessa harjoittelija kertoo kokemuksiaan TET-jaksonsa ajalta.\nEU-ohjelmakauden 2014-2020 viimeinen vuosi lähestyy, mutta vielä on rahoitusta haettavana ja mahdollisuuksia vaikuttaa Etelä-Savon maakunnan kehittämiseen. Tervetuloa hanketreffeille kuulemaan ennakkotietoa ohjelmakaudesta 2021-2027 ja osallistumaan päättyvän rahoituskauden teematyöpajoihin!


Suuresta leikkauksesta toipunut Pirkko Mannola: Otan kesän lomaillen -IL-TV\nSuuresta leikkauksesta toipunut Pirkko Mannola: Otan kesän lomaillen\n11.06.2015 klo 7:29 (muokattu 11.06.2015 klo 7:29 )\nPirkko Mannola on toipunut täysin suuresta leikkauksesta.\nPuolitoista vuotta sitten Pirkko Mannolalle, 76, tehty suuri, kahden suonen pallolaajennusleikkaus onnistui, eikä ole haitannut taiteilijan vauhtia. Toipuminen on sujunut hienosti ja Miss Suomi 1958 kukoistaa. Nainen sauvakävelee ystäviensä Raili Hulkkosen ja Paula Koivuniemen kanssa Olarin metsissä ja joogaa.\nEdessä on pitkä kesäloma Korppoon saaressa, kodissa Tapiolassa ja pikamatka ystävien kanssa Roomaan ennen juhannusta.\n– Heidi-tyttären Ia-tytär on vilkkaassa 2,5 vuoden iässä. Heidi toipui ratsastusonnettomuudesta, mikä vauhditti uran vaihtoa. Nyt hän pyörittää joogastudiota ja laulaa kuoroissa.\nMannolalla on kesälomaa kesä-heinäkuu, mutta syksy on jo työntäyteinen.\n– Tykkään töistä. Kesän otan nyt lomaillen, laulan Valkeakosken kesäteatterin ensi-illassa Toivo Kärjen sävellyksen, mutta syksyllä sitten Vieno Kekkosen, Marjatta Leppäsen ja minun Supernaiset-trio starttaa bussilla kiertueelle. Meillä on yli kymmenen keikkaa. Saimme Tommi Liimataisesta rautaisen managerin, hän näkee meissä jotain aivan ainutlaatuista, Mannola nauraa.\nTommin kumppani Katri Helenakin haluaa nähdä kollegat vauhdissa.\n– Juu, Katri lupasi tulla katsomaan esityksemme. Pääsemme vanhat konkarit taas keikkakiertuetunnelmaan, kun kuljemme ympäri Suomea.\nKivut puristivat rintaa\nMannolan sepelvaltimotauti alkoi oireilla kovilla kivuilla ja hän hakeutui itse yksityiselle puolelle hoitoon. Tähdelle täydellisenä yllätyksenä tulleet suonien ahtaumat selittivät kivut ja Mannola passitettiin leikkaukseen.\n– Tukkeumat olivat pahat, pallolaajennukset piti tehdä heti. Naisten pitäisi herkemmin hakeutua tutkimuksiin, tämä ei ole vain miesten tauti.Åkelle tehtiin varmaan neljän suonen ohitukset aikoinaan, asiat olivat minulle tuttuja, Mannola kertoo.\nMannolalle on tehty vuositarkastus ja hän jatkaa elämäänsä normaalisti.\n– Olen aina pitänyt painon kurissa ja liikkunut, mutta näköjään sepelvaltimotauti voi iskeä kehenkä vain, hän sanoo.\nEnerginen nainen joutui miettimään elämän rajallisuutta myös ennen omaa sairauttaan, kun hautajaisia oli monet peräkkäin.\n– Asiaa hautaustoimistoon oli koko ajan. Ensin kuoli Åke 2009, saman vuoden lopulla äiti ja sitten seuraavana vuonna Tomi-veljeni.\nPirkko Mannola harjoitteli Valkeakosken kesäteatterin Pätkä pääosassa –laulukomedian ensi-illan vierailijan osuutta. Näytelmä kunnioittaa Toivo Kärjen tuotantoa ja Pirkko laulaa ensi-illassa Topin sävellyksen. MINNA JALOVAARA


Hikipäiväkirja: Syystunnelmaa + WOD 10/10/14\nTänään on ollut rento mutta silti toiminnantäyteinen päivä. Oikeastaan sellainen hyvinvointipäivä. Nukuin aamulla pitkään, nautin rauhallisen aamiaisen katsellen YouTube-videoita ja kun unihiekat oli noin suunnilleen hierottu pois lähdin ulos nauttimaan ihanan raikkaasta syysilmasta. Niin pitkän kuin lyhyemmän juoksutauon jälkeen yleensä kulkee todella hyvin ja niin teki kyllä tänäänkin. Ilma oli ihan täydellinen, vähän sadetta enteilevä ja kirpsakka. Vaikka nenä olikin jäässä kun pääsin 40 minuutin jälkeen kotiovelle :-D (Pipo siis päähän ens kerralla) Tarkoituksena oli tehdä kevyt, tasainen, hieman pidempi verkka/pk-kestävyys mutta näköjään rento meininki ja rauhallinen startti auttoi jaksamisessa ja kipitinkin 8km tuossa ajassa! Todella hyvin siis itselleni :-) Maisemat reitillä oli myös todella kauniit eli kelpasi kyllä juostakin, syksy on ihanaa aikaa.\nEn edes muista milloin viimeksi olen nukkunut päikkärit, ja tänään kun sellainen mahdollisuus suotiin en voinut vastustaa kiusausta. Halusin myös "testata" jostain, nyt jo unohtuneesta lähteestä, lukemaani/kuulemaani väitettä että jos juo kahvia(tai muuta kofeiini-juomaa) ennen noin 30-60 min päikkäreitä niin herätessään virkistävä vaikutus pitäisi olla optimaalisessa tilassa eikä tulla sitä päiväunien jälkeistä "pöhnä" oloa. Toimii! Pääsin helposti ylös ja takaisin päivän askareihin, aka salille.\nPäätin mennä klo 18 Crossfit treeneihin kun mitään muutakaan tälle illalle ei ollut tiedossa... Vaikka tiedossa olikin varsinainen burbeehell suoraan Tuonelasta. Tähän ei myöskään auttanut se että ihan tietoisesti olen niiden tekemistä jo hetken aikaa vältellyt, eli mukavaa puuhaa siis :-D Tohon front squatiin en edelleenkään saa hyvää tuntumaa takaketjuun, menee ihan etureisille ja varmaan osin senkin takia keskivartalo ei pysy paketissa kunnolla.. Turhauttavaa!\nModified Ryan @8:50\n21 burpee + high jump\nps. Se tunne kun saavut kotiin, vilkaiset peiliin ja huomaat naaman peittyvän ihaniin mustiin viivoihin. Ton salin lattia on jotain ihan ihme mustaa muovia josta lähtee aika tehokkaasti väriä käsiin, ja siinä tohinoissa on sitten vissiin tullut vähän pyyhittyä hikee otsalta. Ihmekös se kaupantäti katso vähän kieroon :-D Luulin olevani fabolous!\nLähettänyt Lausku klo 19.25\nTunnisteet: burpeehell, juoksujalkaa, wod


Pettyneenä mutta luottaen – Uskon kilpi\nPettyneenä mutta luottaen\nTuntuuko sinusta, että olet pettynyt ihmisiin? Olet etsinyt ihmisten rakkautta ja suosiota, mutta he ovat olleet sinua kohtaan kylmiä ja välinpitämättömiä, jopa kovia. Sinä olet antanut huomiotasi ja rakkauttasi heille, mutta he ovat kääntäneet sinulle selkänsä?\nJos etsimme rakkautta ihmisiltä, joudumme pettymään. Jos käännämme katseemme toivorikkaasti seurakuntien puoleen, sisarien ja veljien puoleen ja odotamme, että he alkaisivat osoittaa hyväksyntää ja rakkautta meille, saatamme pettyä yhä uudelleen. Sinulle voi käydä näin myös tämän blogin lukijana – sinä petyt.\nKaikissa elämän pettymyksissä sinä voit kuitenkin kääntyä Herran puoleen. Nosta katseesi Jeesukseen. Hän on sinun Vapahtajasi, sinun Lunastajasi, sinun Herrasi. Hän on ostanut sinut omakseen, hän rakastaa sinua kuolemaan asti. Hän on antanut henkensä sinun puolestasi. Viivy hänen luonaan niin kuin Laulujen laulun morsian ylkänsä luona. Hän kutsuu sinua luokseen näin:\nKyyhkyni, kallion kätkemä, vuoren seinässä lymyävä, anna minun nähdä kasvosi, anna minun kuulla äänesi, sillä sinun äänesi on suloinen, ihanat ovat sinun kasvosi.\nHän rakastaa sinua todella eikä sinun tarvitse koskaan pettyä häneen, sillä hän ei ikinä hylkää sinua.\nVain hän voi tyydyttää sinun rakkauden kaipuusi. Hän on tullut, että sinulla olisi elämä ja olisi yltäkyllin.\nPs.118:8, Laul.l.2:14, Jes.54:10.


Mitä kuuluu Porkkalan Kansallispuistolle?\n5 huhtikuun, 2017 7 huhtikuun, 2017 Minna Hakapää\nKirkkonummen Sanomat 9.4.2017\nPorkkalan luonto nousi valtakunnallisiin otsikoihin viime vuonna 2016 kun se kiri Suomi 100-vuotisjuhlavuosi kansallispuistokisassa upeasti toiseksi. Suomussalmen metsäinen Hossa valittiin silloin kansallispuistoksi.\nMerellinen Porkkala sai myös palkinnon. Porkkalan alueen, valtion omistamille maille suunnitellaan nyt luonnonsuojelualuetta. Luonnonsuojelualueeseen kuuluisivat Kirkkonummen ja Inkoon saaristojen Natura-alueet ja niiden lisäksi avomeren yleisiä vesialueita.\nKansallispuistoajatus ei ollut uusi. Suomen ensimmäisiä kansallispuistoja oli Porkkalan alueella Träskön saarella 1938-1956. Porkkalan parenteesin aikaisten rakennelmien takia kansallispuisto peruttiin.\nPorkkala kansallispuistoksi työryhmä, johon kuuluu henkilöitä useista eri puolueista, kirkkonummelaisia yrittäjiä ja aktiiveja tekivät valtavasti töitä, jotta Porkkala pääsi näin pitkälle. Kunnan keskeiset poliitikot yhdessä kunnanjohtajan kanssa kävivät tapaamassa myös ympäristöministeri Tiilikaista aiheesta. Keskeinen lähtökohta sekä kansallispuistotyöryhmällä että Kirkkonummen kunnalla on ollut että puolustusvoimien toimintaedellytyksiä ei heikennetä. Työryhmän jäseniä kävikin neuvottelemassa prosessin aikana molempien Rannikkoprikaatin kommodorien kanssa. Haasteena on mutkitteleva museotie, joka vie Porkkalan kärkeen. Alueen asukkaat pelkäävät ruuhkia tiellä. Tiellä ajetaan usein myös ylinopeutta, mikä tekee tiestä vaarallisen. Olisi hyvä selvittää, mikä osuus autoliikenteestä nykyisin on Porkkalan kärkeen matkaavista ja arvioida miten se kasvaisi Kansallispuisto statuksella.\nPorkkalan merellisen ja villin luonnon hienous on siinä, että sen ääreen pääsee myös maitse ja näin merellisestä luonnosta pääsevät nauttimaan myös ne joilla ei ole venettä. Tulevaisuudessa myös tyhjilleen jäävä Porkkalan merivartioasema voisi toimia viehättävänä keskuksena, jonne pääsee helposti myös veneellä. Porkkalan kärkeen voisi päästä yhteistakseilla tai erityisillä sähköbussivuoroilla kesäisin.\nMetsähallitus on arvioinut Porkkalan alueella sijaitsevat valtion maat kahdesti kansallismaiseman arvonimen arvoiseksi. Alue on lähellä pääkaupunkiseutua ja hienon alueen kävijämäärä paine nousee jatkuvasti. Suunniteltu polusto ja viitoitus ohjaisi valtaosaa kävijöistä pois herkemmiltä luontoalueilta. Nykyisin alueella risteilee polkuja ja luonto kuluu kun valtaosaa ihmisistä ei ohjata reiteille.\nPorkkalan kärjessä, mikä on Suomen toiseksi eteläisin maa-alue, on Kirkkonummen kunnan lisäksi Nurmijärven, Helsingin ja Vantaan omistamia virkistysalueita. Olisi tärkeää, että nämä tekisivät yhteistyötä alueen virkistyskäytön kehittämiseksi.\nKansallismaisemaksi arvioitu alue on yhä Kirkkonummen alueella ja sitä kehittämällä saisimme myös aluetaloudellista hyötyä, matkailijoiden lisäksi matkailuyrittäjiä ja rahaa paikkakunnalle.\nMerelliseen Porkkalaan pääsee tutustumaan mm. Kirkkonummi-päivien yhteydessä perinnepurjelaivoilla Merisatamasta sekä opastetulla bussikuljetuksella.\nKirkkonummen luontoaarteista Porkkalasta ja Meikosta on tärkeää päästä nauttimaan, mutta myös pitää hyvää huolta.\nSeuraava artikkeliTutustumiskäynti Kirkkonummen kotihoitoon -arvokas työ ja kunnianarvoiset asiakkaat